《甘菊冷淘》
宋代·王禹偁

经年厌粱肉，颇觉道气浑。
孟春奉斋戒，敕厨唯素飱。
淮南地甚奉，甘菊生篱根。
长芽触土膏，小叶弄晴暾。
采采忽盈把，洗去朝露痕。
俸面新且细，搜摄如玉墩。
随刀落银镂，煮投寒泉盆。
杂此青青色，芳草敌兰荪。
一举无孑遗，空媿越盌存。
解衣露其腹，稚子为我扪。
饱惭广文郑，饥谢鲁山元。
况吾草泽士，藜藿供朝昏。
谬因事笔砚，名通金马门。
官供政事食，久直紫微垣。
谁言谪滁上，吾放饱且温。
既无甘旨庆，焉用品味繁。
子美重槐叶，直欲献玉尊。
起予有遗韵，甫也可与言。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。